FIMBA Maxibasketball maailmameistrivõistlused seenioritele
26.juulist 4.augustini toimusid Soomes, Espoos 15-ndat korda FIMBA Maxibasketball poolt korraldatavad maailmameistrivõistlused seenioritele. Eestist osales arvukas korvpallikogukond.
N30+ vanuses osales sellel aastal 4 võistkonda: Soome, Venemaa, Tšiili ja Eesti. Üldkokkuvõttes saavutati 3.koht. Pronksivõitjate tiimi kuulusid: Kati Vasiljeva, Kaisa Aatonen, Liis Sild, Karin-Liis Haljaste, Maarja Kalma, Sheila Kodanik, Gerli Odrusk, Laina-Mesila Kaarmann, Kadri Taalfeld, Piret Kaljagin.
N35+ vanuses osales 6 tiimi (Eesti, Läti, El Salvador, USA, Saksamaa, Soome). Eesti saavutas võimsa esikoha! Kuldse naiskonna koosseis Espoo MM-il: Kadri Pärnpuu, Gerly Kostla, Mari Saarniit, Gerta Müller, Kristi Täht, Kaili Kukumägi, Jana Laigo, Pille-Riin Satsi, Merike Anderson, Heila Rosenfeldt. Treener Gerly Kostla.
N40+ vanuses oli 13 võistkonda (Columbiast, Saksamaalt, Inglismaalt, Tsehhist, Venemaalt, Soomest, Mehhikost). Eestlannad võitlesid välja 9.koha. Tiimis mängisid: Irina Kelder, Tuuli Räim, Heva Link, Kairi Sirkel, Külli Fridemann, Monica Vood, Kristel Suurorg, Olga Didõk, Eija Dorbek, Pille Tali.
N50+ vanuseklassis osales 19 võistkonda 15 erinevalt maalt (Argentiina, Austria, Brasiilia, Dominikaani, Eesti, Ekvador, El Salvador, Honduuras, Kolumbia A-B-C-D, Saksa A-B, Soome, Suurbritannia, Tšiili, Venemaa). Eestit esindanud hõbedavõitjad: Külli Lemberg, Marelle Grünthal-Drell, Kersti Petjärv, Helen Hedblom, Margit Konno, Reet Rausberg, Piret Jahilo, Ene Ottender, Iivi Tael.
M35+ sarjas osales kaheksa tiimi: Eestist Mooste SK Mõis ja Kontsertlavad, lisaks veel Venemaa, Ukraina, Kreeka, Brasiilia, Soome, El Salvador, mängude tase oli väga kõrge.
Eesti tiimid olid mõlemad erinevates neljastes alagruppides. B-alagrupis tuli Kontsertlavade meeskonnal alagrupis kaotus vastu võtta vaid Ukrainalt, üle suudeti olla veenvalt nii Brasiiliast kui ka Kreekast. Veerandfinaalis alistati põnevuslahingus Soome, kus suurest kaotusseisust suudeti välja tulla ning lõpuks poolfinaali mindi seisuga 79:75. A-alagrupis jäi Mooste SK Mõis alagrupi mängude esimeses kohtumises 5 punktiga alla Venemaale, seejärel alistas El Salvadori ning Soome koondised.
Veerandfinaalis kohtus Mooste SK Mõis tugeva Kreekaga, kes saavutas Sloveenias 2018 aastal Fimba EMil tubli kolmanda koha. Kinnise ja jõulise mängu poolaeg Kreekale 31:30. Teisel poolajal sai Mooste oma rünnaku jooksma, kolmesed kukkuma ning protokoll näitas 85:64 Eesti meeskonna edenemist poolfinaali.
Poolfinaalis tuli kokku minna seega kahel Eesti tiimil. Põnevuslahingus oli sel päeval oli tugevam Mooste SK Mõis seisuga 101:56, jõudes finaali.
Kolmanda koha mängus näitas Ukraina uuesti Kontsertlavadele, et alagrupimängu tulemus polnud juhus, seisuga 98:64 võitis Ukraina. Neljanda koha medalivõitjateks Kontsertlavade meeskonnas tulid: Heigo Erm, Indrek Reinbok, Ragnar Kõiv, Argo Klemmer, Olari Murumaa, Markko Kovin, Andres Zoober, Andre Ojasild, Kristo Jürisalu, Edvard Trumm, Raido Ringmets, Andre Pärn, treener Illimar Pilk.
Finaalis kohtusid Itaalias 35+sarjas 2017 maailmameistriteks tulnud ehk siis tiitlikaitsjatena Mooste SK Mõis pallurid väga tugeva, VTB ja Venemaa kõrgliiga karastusega meeskonnaga. Seekord jäi imelist visketabavust ja distsipliini näidanud VTB tase peale seisuga 105:83. Hõbedavõitjad on: Silver Kuuba, Janek Liivamägi, Veljo Vares, Indrek Kaarlep, Janar Heering, Erkki Mäeorg, Helikar Haabma, Silver Leppik, Avo Alender, Madis Haug, Mario Polusk.
Mooste SK Mõis mängude detailsemaid kokkuvõtteid ja pilte leiab meeskonna FB lehelt: https://www.facebook.com/MoosteMoisSK/
45+ mehed sarjas osales 18 meeskonda, Eesti tuli 7.kohale koosseisus: Märt Rebane, Kuuno Toming, Indrek Leppik, Elmo Kaart, Allan Mägi, Veikko Tanni, Gert Henrikson, Andrus Renter, Priit Lokutshievski, Janek Ruusmere, Toomas Liivak, Raoul Suurorg.
50+ mehed: kokku osales 27 meeskonda üle maailma. Eesti mehed jäid jagama 7-8 kohta, koosseisus: Jaak Laanemets, Margus Parve, Mait Käbin, Eero Lass, Eero Leisna, Ott Põldsaar, Jüri Metsaorg, Ivo Saksakulm, Valdo Knaps, Indrek Koort, Mait Maasik, Veljo Miklas, Villu Vackermann, Hannes Reinola.
55+ mehed osales 19 võistkonda, 9.koht saavutati koosseisus: E. Kull, P. Pedaru, T. Kalamats, J. Lill, E. Kuldkepp, P. Kubber, I. Bank, H. Allese, A. Kaur, R. Jakobson, A. Kangur.
Mängude tulemusi ja statistikat leiab ürituse kodulehelt https://storage.googleapis.com/fimba/contenido/index.html#pool-play-men
Võistluste ametlik kodulehe avaleht https://espoofimba2019.fi/
Üldiseid emotsioone kogu üritusest ja Soomest –FIMBA turniirid on osalejate seas väga oodatud üritused, mille nimel tehakse mitmeid kuid varem treeninguid ja võetakse asja tõsiselt – mida on näha võistluste kõrgest tasemest. Korraldusliku poole pealt Espoo spordikompleks oli vahva, 10 korvpallisaali üheskoos, laias plaanis asjad toimisid. Alati rõõmsameelse korraldusmeeskonna hulgas kohtas eestlasi, kes olid omadele toeks ja abiks. Üldine foon oli sportlik, pidulik, rõõmus. Helsinki oma puhtuse ja kallite hindadega jäi meie südamesse!
Ainsate tõrvatilkadena tooks välja mängusaalide puhtuse osa, mis saanuks kohati paremini olla tagatud, tabloodega esines probleeme, tehnilisi viperusi. Mängud olid ajakavaliselt pandud nii teineteise otsa, et soojendusaega ei jäänud, kuid ajakava nihkus sellegi poolest. Mängude avamisüritus, mis koosnes paarist kõnest ja iluvõimlemiskavast jäi alla näiteks Orlando MMil 2015 toimunud võimsale ilutulestiku jm uhkete detailidega vürtsitatud avamispeole, aga peale nende pisiasjade kõik osalejad tundusid olevat väga rahul, et sai Espoos käidud ja sporditud.
Fotol (erakogust) hõbedane Mooste SK Mõis meeskond.
Lisainfo:
Janek Liivamägi
Seenioride korvpalli MMil osalenu
Tel: 53988077
E-post: email@example.com